กลยุทธ์ลงทุนวันนี้ โบรกฯ แนะ”เก็งกำไร” กลุ่มพลังงาน-ท่องเที่ยว พร้อมเด้งรับปัจจัยบวก
กลยุทธ์ลงทุนวันนี้ โบรกฯ แนะ “เก็งกำไร” หุ้นพลังงาน-ท่องเที่ยว พร้อมเด้งรับปัจจัยบวก นำโดย PTT, CENTEL, MBK
2 ก.พ. 2561

บล.เคทีบี (ประเทศไทย) ระบุว่า มองว่าดัชนีจะปรับตัวขึ้นในกรอบจำกัด และ Flow จะไหลเข้าไปยังบางกลุ่มอุตสาหกรรมเท่านั้น จึงให้คำแนะนำเป็นลักษณะ Selective Buy แนะนำให้เก็งกำไรจากหุ้นที่ได้รับผลบวกจากปัจจัยในประเทศ รวมถึงหุ้นกลุ่มพลังงาน-โรงกลั่นน้ำมันที่ได้รับผลบวกจากราคาน้ำมันดิบที่ปรับตัวสูงขึ้น และหุ้นที่มีปัจจัยบวกเฉพาะตัว
โดยจะเน้นหุ้นที่อิงราคาน้ำมัน, ท่องเที่ยว, และมีปัจจัยบวกเฉพาะตัว โดยหุ้นที่ติด most active และคาดว่าตลาดจะให้ความสนใจได้แก่ PTT, PTTEP, CENTEL สำหรับหุ้น Active ที่น่าสนใจ
PTT มองว่าหุ้นในกลุ่ม PTT ได้แรงหนุนจากราคาน้ำมันดิบที่สามารถยืนเหนือ 65 ดอลลาร์/บาร์เรบได้ และ PTTEP ยังได้ผลบวกจากปัจจัยเฉพาะตัวจากประเด็นเรื่องการซื้อหุ้นสัดส่วนแหล่งบงกชจากเชลล์ 22.2% คาดว่าการซื้อครั้งนี้จะเสร็จสิ้นในช่วงไตรมาส 2/61 ซึ่งจะส่งผลให้ ปริมาณขายปิโตรเลียมเพิ่ม 3.5 หมื่นบาร์เรลต่อวัน คาดจะช่วยเพิ่มรายได้ 18-21%
CENTEL มองว่า CENTEL จะได้รับประโยชน์จากนักท่องจีนที่จะเข้ามามากในช่วงตรุษจีน โดยกระทรวงท่องเที่ยวและกีฬาคาดไว้ว่าจะเพิ่มขึ้น 10% ในช่วงตรุษจีนนี้ อีกทั้งยังคาดว่าช่วงไตรมาส 4/60 CENTEL จะรายงานกำไรสุทธิออกมาดี โดยเราคาดไว้ที่ 483 ล้านบาท เพิ่มขึ้น 16% เทียบจากปีก่อน และ 31% เทียบจากไตรมาสก่อน ราคาเหมาะสมโดย KTBST ที่ 57.00 บาท
MBK เป็นอีกหนึ่งหุ้นที่ได้รับผลบวกจากนักท่องเที่ยวจีนที่จะเข้ามามากในช่วงตรุษจีน และ MBK ยังมีความน่าสนใจจากการรับรู้รายได้จากโครงการ Icon Siam และโครงการอสังหาฯ ในปี 62 ซึ่งจะส่งผลให้กำไรสุทธิเติบโต 34% เทียบจากปีก่อน มาอยู่ที่ 2,679 ล้านบาท อีกทั้งคาดการณ์เงินปันผลในปีนี้ที่ 3.50% ราคาเหมาะสมโดย KTBST ที่ 26.00 บาท